Diari Oficial de la Generalitat Valenciana


Sumari del DOGV 5405, del 12-12-2006 (2006/13037)

Concurs per a l'adjudicació del programa d'actuació integrada de la unitat d'execució sector Sud-R de sòl urbanitzable residencial del Pla General d'Ordenació de Vallés.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/13648


Data del document
:   17-11-2006

Organisme emissor
:   Ajuntament de Vallés

Tipus de document
:   Concurs

Descriptors 

:   * Vallés
    * contracte d'obres
    * pla d'urbanisme
    * administració local

Concurs per a l'adjudicació del programa d'actuació integrada de la unitat d'execució sector Sud-R de sòl urbanitzable residencial del Pla General d'Ordenació de Vallés. [2006/S13568]  
L'ajuntament ple en sessió de data 20 d'octubre de 2006 va acordar l'inici del procediment per a la gestió indirecta del programa d'ordenació integrada de la unitat d'execució sector Sud-R de sòl urbanitzable residencial del Pla General d'Ordenació. Així mateix, es va acordar l'aprovació de les bases particulars reguladores de l'adjudicació del programa que s'exposen al públic durant el termini de huit dies hàbils als efectes de presentació de reclamacions. Simultàniament, s'anuncia el concurs la licitació del qual s'ajornarà quan resulte necessari en el supòsit que es formulen reclamacions contra les bases particulars.  
Apartat I. Poder adjudicador.  
Nom oficial: Ajuntament de Vallés.  
Adreça postal: plaça de La Vila, s/n 46455 Vallés.  
Telèfon: 16 068 91 68.  
Fax: 96 228 23 93.  
Punt de contacte: Secretaria.  
Correu electrònic: valles\_tfb@wij.ub.  
Apartat II. Objecte del contracte.  
Denominació: adjudicació programa d'actuació integrada UE. Sector Sud-R residencial.  
Preu licitació màxim: 2.200.000 euros (IVA no inclòs).  
Duració total: 36 mesos.  
Apartat III. Informació de caràcter jurídic, econòmic, financer i tècnic.  
Garanties exigides:  
Provisional: 44.000 euros.  
Definitiva: 10% càrregues d'urbanització.  
Solvència economicofinancera, documentació exigida:  
. Informe de dues institucions financeres o, si s'escau, justificant de l'existència d'una assegurança d'indemnització per riscos professionals.  
. Declaració sobre el volum global de negocis i, si procedix, sobre el volum de negocis relacionats amb el desenvolupament i la promoció d'actuacions paregudes que són objecte de concurs, i es correspondrà com a màxim als tres últims exercicis.  
. Solvència tecnicoprofessional, documentació exigida:  
. Relació de programes d'actuació integrada promogudes i gestionades.  
. Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.  
. Titulacions acadèmiques i professionals del personal de direcció.  
. Declaració que indique la mitjana anual de personal, amb menció, si s'escau, del grau d'estabilitat en l'ocupació i la plantilla del personal directiu durant els últims tres anys.  
. Declaració del material, instal·lacions i equip tècnic que disposa l'urbanitzador per al compliment dels compromisos.  
. Declaració de les mesures adoptades per a controlar la qualitat durant el desenvolupament i execució del programa, així com dels mitjans d'estudi i d'investigació que disposen.  
. Una declaració de les mesures de gestió medioambiental que el concursant estiga disposat a aplicar durant el desenvolupament i l'execució del programa d'actuació integrada.  
Variants: no s'admeten.  
Documentació a presentar:  
Proposició, segons model inserit en les bases particulars.  
Sobre 1: documentació administrativa que acredite la personalitat jurídica, la capacitat, solvència tècnica i econòmica.  
Sobre 2: proposició juridicoeconòmica, objecte de valoració. Alternativa tècnica, objecte de valoració.  
Sobre 3: alternativa tècnica, objecte de valoració.  
Els concursants hauran de sotmetre a informació pública per termini d'un mes la documentació a què fa referència l'article 134 de la Llei 16/2005, de 30 de desembre, de la Generalitat, Urbanística Valenciana, en la forma i amb els requisits assenyalats en tal precepte.  
Apartat IV. Procediment.  
Tipus de procediment: obert.  
Forma d'adjudicació: concurs.  
Criteris d'adjudicació:  
Alternativa tècnica:  
1) Compliment dels criteris i objectius relatius a la qualitat tècnica de l'ordenació proposada, (fins a 50 punts).  
2) Compliment dels criteris i objectius relatius a l'adequació de la integració de l'actuació en el seu entorn i dels criteris i objectius relatius a la millor estructuració de dotacions públiques i espais lliures, (fins a 20 punts).  
3) Compliment dels criteris i objectius urbanístics relatius a la qualitat tècnica de les resolucions propostes per a la urbanització, (fins a 10 punts).  
4) Número, disseny, ubicació i qualitat dels habitatges sotmesos a cap règim de protecció que es comprometa a promoure l'urbanitzador, (fins a 10 punts).  
5) Inversions en programes de restauració paisatgística o d'imatge urbana compresos dins del programa, (fins a 5 punts).  
6) Termini d'execució del programa d'actuació integrada, (fins a 2 punts).  
7) Compromís d'edificació simultània a la urbanització, (fins a 1 punt).  
8) Compromisos addicionals assumits voluntàriament i a càrrec seu per l'urbanitzador, (fins a 1 punt).  
9) Mitjans per al control de qualitat de cadascuna de les prestacions que constituïxen l'objecte del programa, (fins a 1 punt).  
Proposició juridicoeconòmica:  
1) Import de les càrregues d'urbanització, expressat en euros per metre quadrat d'edificabilitat, (fins a 25 punts).  
2) La valoració dels terrenys a efectes de fixar el coeficient de canvi per al pagament en espècie, (fins a 40 punts).  
3) Menor proporció de solars o aprofitament que han de ser posats a disposició de l'urbanitzador mitjançant reparcel·lació forçosa com a retribució a compte de tercers amb els que no tinga contracte suficient, (fins a 15 punts).  
4) Major proporció de terrenys propis o d'associats que han de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa, (fins a 10 punts).  
5) Compromisos financers per a l'execució de les obligacions complementàries assumides voluntàriament i a costa seua per l'urbanitzador, (fins a 10 punts).  
Termini, lloc de presentació de proposicions i idioma:  
15 de febrer de 2007, en el Registre General d'entrada de l'ajuntament, fins a les 14.00 hores.  
Espanyol o valencià.  
Apartat V. Informació addicional.  
Bases generals de programació aprovades per l'ajuntament ple en sessió de data 9 de juny de 2006.  
Obtenció d'exemplars de les bases generals i de les particulars:  
Ajuntament de Vallés. Plaça de La Vila, s/n 46113 Vallés. Telèfon: 08 471 52 73. Fax: 96 228 23 93. Correu electrònic: valles cki@hod.se.  
Data d'enviament anunci concurs al Diari Oficial de la Unió Europea: 15 de novembre de 2006.  
Vallés, 17 de novembre de 2006.. L'alcalde: José Luis Herrero Postigo.